section_heading: Povijest
paragraph_text: Kao kreator vanjske politike, Predsjedništvo BiH imalo je podijeljene stavove oko svih bitnijih događanja u svijetu. Ne postoji službeni stav Bosne i Hercegovine prema neovisnosti Kosova. BiH nije priznala neovisnost Kosova, a Predsjedništvo je bilo podijeljeno glede tog pitanja. Srpski član Predsjedništva, Nebojša Radmanović, protivio se priznavanju neovisnosti.Eldina Medunjanin: Ni oko jedne ozbiljnije međunarodne krize BiH nema jedinstven stav. Večernji list, 28. srpnja 2014. Pristupljeno 1. kolovoza 2014. Bošnjački član Predsjedništva, Haris Silajdžić, strahovao je da bi priznavanje kosovske neovisnosti od strane Europske unije otvorilo pitanje prava na samoodređenje Hrvata i Srba u BiH.<ref>Morrison, 2009., str. 13. Stav Republike Srpske je da se Kosovo ne smije priznati bez suglasnosti službenog Beograda i Prištine. Stoga stav BiH oko Kosova stoga danas izaziva poteškoće oko dogovaranja tehničkih pitanja, kao što je ulazak kosovskih državljana i deklariranje proizvoda s Kosova.